**Eesti Laborimeditsiini Ühingu ja ühingu toetajaliikme vaheline leping nr ........**

Leping on sõlmitud ....201....a.

Eesti Laborimeditsiini Ühing (edaspidi ELMÜ), mida esindab põhikirja alusel juhatuse esimees Anu Tamm,

ja

.............................................(edaspidi Toetajaliige), mida esindab ....................................

.................................................................................................................................................................

(edaspidi mõlemad eraldi lepingupool ja koos lepingupooled) sõlmisid koostöölepingu (edaspidi leping) alljärgnevas:

**1. Lepingu eesmärk ja objekt**

1.1. Lepingu eesmärgiks on ELMÜ ja Toetajaliikme vaheliste õiguste ja kohustuste sätestamine, toetajaliikme liikmemaksu täpsustamine.

1.2. Lepingu objektiks on ELMÜ ja Toetajaliikme vaheline koostöö ELMÜ tegevuseesmärkide elluviimiseks.

**2. Lepingu kehtivus**

2.1.Leping jõustub selle allkirjastamisel mõlema lepingupoole poolt ning kehtib tähtajatult.

2.2. Leping lõpeb:

2.2.1. Lepingu ühe lepingupoole poolt ülesütlemise jõustumise tulemusena;

2.2.2. Toetajaliikme ELMÜ-st väljaastumise või väljaarvamise jõustumisel;

2.2.3. Toetajaliikme või ELMÜ likvideerimisega.

2.3. Toetajaliikmel ja ELMÜ juhatusel on võrdne õigus leping lõpetada, teatades sellest kirjalikult teisele lepingupoolele vähemalt 1 kuu ette.

**3. Liikmemaks ja tasumine**

3.1. Toetajaliikme liikmemaksu määrab ELMÜ üldkoosolek.

3.2. Lepingu sõlmimise hetkel on liikmemaks 1520 eurot aastas. Toetajaliikme liikmemaksu muutustest teavitab ELMÜ Toetajaliiget vähemalt 3 kuud ette.

3.3. Liikmemaks tasutakse kvartaalsete maksetena vastavalt ELMÜ raamatupidaja poolt esitatud arvetele.

**4.Toetajaliikme õigused**

4.1. Toetajaliikmel on õigus teha ettepanekuid ühingu töö korraldamiseks, algatada ELMÜ eesmärke toetavaid tegevusi ja esineda arupärimistega ning saada informatsiooni ELMÜ töö ja tema juhatuse tegevuse kohta.

4.2. Toetajaliikmel on õigus võtta osa kõikidest ELMÜ korraldatavatest üritustest ELMÜ liikmetega võrdsetel tingimustel. Osalejate arv ei ole piiratud.

4.3. Toetajaliikmel on õigus, et ELMÜ interneti koduleheküljel oleks Toetajaliikme soovi korral kuvatud Toetajaliikme logo ja nimi.

4.4. Toetajaliikmel on õigus saada võrreldes mitte Toetajaliikmetega allahindlust näitusepindade rentimisel kõikidel ELMÜ üritustel, kus pakutakse kommertsiaalse esitlemise võimalusi.

4.5. Toetajaliikmel on õigus pakkuda erinevate teaduslike ettekannete teemasid ja esinejaid ELMÜ üritustele, kui pole tegemist otseselt kommertsiaalsete tootetutvustustega. Otsuse esineja(te) suhtes teeb ELMÜ juhatus või vastava ürituse korralduskomitee.

4.6. Toetajaliikmel on õigus vähemalt kord kalendriaasta jooksul esineda loengute ja/või ettekannetega ELMÜ üldkoosolekutel ja kõikvõimalikel ELMÜ poolt korraldatud teabepäevadel, õppustel, seminaridel, konverentsidel kokkuleppel ELMÜ juhatusega. Esinemise pikkus on kuni 45 min.

4.7. Toetajaliikmel on õigus kasutada ELMÜ liikmeskonna kontaktaadresside andmebaasi.

4.8. Toetajaliikmel on õigus saada ELMÜ-lt erialalisi konsultatsioone ja hinnanguid kokkuleppel ELMÜ juhatusega.

**5.Toetajaliikme kohustused**

5.1.Toetajaliige on kohustatud täitma ELMÜ põhikirja ning ELMÜ juhatuse ja Toetajaliikme vahel sõlmitud kahepoolse lepingu nõudeid.

5.2.Toetajaliige on kohustatud osalema aktiivselt ELMÜ töös.

5.3.Toetajaliige on kohustatud tasuma kindlaksmääratud ajal ja suuruses Toetajaliikme liikmemaksu.

**6. Koostöö vormid**

6.1. Toetajaliikmed võivad korraldada ELMÜ poolt korraldatud üritusel erialaseid loenguid (koolitusi). Toetajaliige kannab loengu korraldamisega seotud kulud. Ettekande teema on eelnevalt kooskõlastatud kas ELMÜ juhatuse või vastava ürituse korralduskomiteega.

6.2. ELMÜ juhatus otsustab igal konkreetsel juhul, milliste ELMÜ poolt korraldatavate ürituste raames Toetajaliikmetele kommertsiaalsete esitlemiste, loengute ja/või ettekannete pidamise ning näitusepindade rentimise võimalust pakutakse.

6.3. Toetajaliikmele teatatakse kirjalikult ürituse toimumise aeg vähemalt 2 kuud enne ELMÜ poolt korraldatava ürituse toimumist vastavalt esinemisjärjekorrale. Järjekorda haldab üks ELMÜ juhatuse liikmetest ja esinemisjärjekorda puutuvad soovid ja ettepanekud esitatakse ELMÜ juhatusele.

6.4. Toetajaliige teatab oma soovist esineda ürituse korraldajale vähemalt 7 kalendripäeva jooksul. Juhul, kui Toetajaliige ei soovi antud üritusel esineda või temale pakutud aega muul viisil sisustada, pakutakse esinemisvõimalust nimekirjas järgmisele Toetajaliikmele jne.

6.5. ELMÜ teeb Toetajaliikmega koostööd Toetajaliikme poolt korraldatavate laborimeditsiiniga seotud olevate ürituste organiseerimisel, kui see pole vastuolus ELMÜ põhikirja ja üldkehtivate eetikanormidega.

6.6. Toetajaliikme koolitusel antavale tunnistusele ELMÜ poolt koolituspunktide andmine kooskõlastatakse enne ürituse toimumist ELMÜ juhatusega, edastades selleks koolituse programmi ELMÜ sekretäri kaudu juhatusele.

6.7. Koolituse ettevalmistamisel saab Toetajaliige ELMÜ juhatusele esitatud kirjaliku pöördumise alusel taotleda erialalist nõustamist ELMÜ poolt ürituse paremaks korraldamiseks, s.h.:

* saada teavet ELMÜ üritustest, mis võivad jääda Toetajaliikme planeeritava üritusega samasse ajaperioodi;
* saada soovitusi laboratoorse meditsiini spetsialistidest, kes võiksid Toetajaliikme poolt esitada soovitavat temaatikat kaasaegselt käsitleda;
* saada soovitusi laboratoorset meditsiini puudutavate teatmematerjalide, infolehtede, raamatute ja artiklite osas

6.8. Juhul, kui nõustamine on seotud täiendavate rahaliste väljaminekutega, tasub need Toetajaliige vastavalt eelnevatele kokkulepetele ELMÜ juhatusega.

**7. Muud tingimused**

7.1.Toetajaliige kinnitab, et:

7.1.1. tema tegevus ELMÜ-s on suunatud ELMÜ eesmärkide täitmisele;

7.1.2. ELMÜ ürituste raames edastatav info on tõene ning suunatud üritustel osalejate teadmiste täiendamisele;

7.1.3. ELMÜ tegevuse toetamisega ei kaasne temal mitte mingisugust ootust saada ELMÜ liikmete poolt nende igapäevases töös olla eelistatud oma konkurentide ees.

7.2. Kui Toetajaliige ei tasu liikmemaksu 3 kuu jooksul alates arvel näidatud arve tasumise kuupäevast, peatatakse punktis 4 määratletud soodustuste rakendamine.